La dirección dAndecha tenía espectatives mui altes pa estes elecciones, falando incluso de 10 ó 12 conceyales, participar en gobiernos  locales y convertise na fuercia asturianista más votada con un mínimu de 7.000 votos. Pa cumpliles, xugóse a operaciones duldoses mui del estilu del PAS, como presentar candidatures locales con paracaidistes quen dellos casos algamaron menos votos que miembros de la candidatura (Ribera, Tameza…). Les espectatives nun se cumplieron en nengún casu, anque en dellos conceyos los resultaos fueron mui curiosos, comol 90% de Riosa, quafita la conceyalía quAndecha tien dende 1995, y el 57% de Carreño,  que-yos permite entrar, y mui merecidamente, por primer vez na corporación. En dellos otros los resultaos son mui bonos pero non abondos pa sacar conceyales: Andecha pasa del 5% en Morcín, Noreña y Parres. Sicasí, notros conceyos los resultaos son mui probes: Andecha nun llega al 10% en nengún de los ocho conceyos asturianos de más de 20.000 habitantes (Uviéu, Xixón, Avilés, Mieres, Llangréu, Siero, Samartín del Rei Aurelio y Castrillón), lo quamuesa que tovía nun tien un proyectu orgánicamente afitáu a nivel  nacional, sacante conceyos concretos (pero medios o pequeños) que son la so principal cantera de votos. En dellos conceyos, como Castrillón o Corvera, onde Andecha presentaba como candidatu a lalcaldía a quien yá lo fuere pol PAS, el Partíu Asturianista sacó más votos con llistes formaes dafechu por paracaidistes, lo quamuesa quel votu referencial asturianista nun va pa opciones como Andecha Astur.